รัฐบาลไทย-ข่าวทำเนียบรัฐบาล-“พลเอกฉัตรชัย”นำทีมตรวจสถานการณ์น้ำท่วมนครฯ ตรัง เร่งแผนระบายน้ำช่วยเหลือ และฟื้นฟูภาคเกษตร
วันพุธที่ 11 มกราคม 2560
“พลเอกฉัตรชัย”นําทีมตรวจสถานการณ์น้ําท่วมนครฯ ตรัง เร่งแผนระบายน้ําช่วยเหลือ และฟื้นฟูภาคเกษตร
“พลเอกฉัตรชัย”นําทีมตรวจสถานการณ์น้ําท่วมนครฯ ตรัง เร่งแผนระบายน้ําช่วยเหลือ และฟื้นฟูภาคเกษตรสั่งกรมชลฯ ประสานจังหวัดติดตั้งเครื่องสูบขนาดใหญ่ขึ้นเร่งพร่องน้ําลุ่มน้ําปากพนังภายใน 7-10วัน ก่อนฝนรอบใหม่มา
พลเอก ฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยในโอกาสลงพื้นที่ตรวจติดตามสถานการณ์อุทกภัยภาคใต้ ณ จังหวัดนครศรีธรรมชาติ และจ.ตรัง เพื่อรับฟังบรรยายสรุปสถานการณ์น้ํา และการให้ความช่วยเหลือ ณ องค์การบริหารส่วนตําบลช้างซ้าย อ.พระพรหม จ.นครศรีธรรมราช ก่อนเดินทางต่อไปยังบ้านชะเมา หมู่ 6 ต.ท่าเรือ อ.เมือง จ.นครศรีธรรมราช เพื่อพบปะเกษตรกรเลี้ยงโค และสวนยางพารา เพื่อมอบถุงยังชีพ และเสบียงสัตว์ จากนั้นคณะได้เดินทางต่อไปยังศาลากลางจังหวัดตรัง เพื่อรับฟังการบรรยายสรุปการบริหารจัดการน้ําท่วม และการก่อสร้างระบบผันน้ําเลี่ยงเมือง และตรวจเยี่ยมจุดก่อสร้างระบบผันน้ําเลี่ยงเมืองของจังหวัดตรัง
โดยพลเอก ฉัตรชัย ระบุว่าในพื้นที่ภาคใต้ขณะนี้ที่มีสถานการณ์หนักที่สุดเป็นพื้นที่ จ.นครศรีธรรมราช เนื่องจากฝนตกหนักติดต่อกันหลายวัน มี 2 พื้นที่ คือ อ.เมือง ซึ่งน้ํามาจากเทือกเขาหลวง ไหลผ่านคลองท่าดี ลงทะเล แต่คลองเล็กระบายไม่ทัน ขณะนี้น้ําเริ่มลดลงมา ส่วนอีกพื้นที่หนึ่ง คือ ลุ่มน้ําปากพนัง ซึ่งครอบคลุมหลายอําเภอ มีมวลน้ํารอการระบาย ประมาณ 800ล้าน ลบ.ม. ซึ่งได้สั่งการให้กรมชลประทานประสานกับทางจังหวัดติดตั้งและดูแลเรื่องไฟฟ้าในการติดตั้งเครื่องสูบน้ําที่มีขนาด 3 ลูกบาศก์เมตร ซึ่งมีขนาดใหญ่ขึ้น เพื่อเร่งระบายน้ําออกสู่ทะเลให้แล้วเสร็จภายใน 7 – 10 วัน ก่อนที่ฝนรอบใหม่ที่คาดการณ์จะมาในช่วงวันที่ 20 ม.ค.นี้
“มาตรการเร่งด่วนขณะนี้ คือ เร่งระบายน้ําให้เร็วที่สุด โดยเพิ่มเติมจุดตั้งเครื่องผลักดันน้ํา และเครื่องสูบน้ําขนาดใหญ่ขึ้นเพื่อระบายออกทะเลให้เร็วที่สุด ขณะเดียวกัน ต้องพิจารณาเก็บกักน้ําไว้ใช้ในช่วงฤดูแล้งด้วย พร้อมทั้งจัดทําแผนระยะกลางและระยะยาวในการแก้ปัญหา เช่น การผันน้ําเลี่ยงเมือง ซึ่งเริ่มทําแล้วที่หาดใหญ่ และ ตรัง กําลังจะดําเนินการที่นครศรีธรรมราช ในส่วนลุ่มน้ําปากพนังบางส่วนได้ทําแล้วมีแผนแล้ว3 แห่ง ยังขาดอีก 1 แห่ง เนื่องจากติดปัญหาที่ดิน ดังนั้น ทางจังหวัดต้องช่วยเจรจากับประชาชนในพื้นที่ และพิจารณาจัดทําคลองระบายน้ําเพิ่มเติมเพื่อให้สามารถบริหารจัดการน้ําทั้งหน้าฝนและหน้าแล้งได้อย่างมีประสิทธิภาพ” พลเอกฉัตรชัย กล่าว
ขณะที่มาตรการช่วยเหลือทั้งระยะเร่งด่วนเฉพาะหน้า และการฟื้นฟู เยียวยานั้น ได้ออกคําสั่งแต่งตั้งผู้ตรวจราชการกระทรวงเกษตรฯ 11 ท่านประจําในพื้นที่ภาคใต้ 11 จงหวัดเพื่อบูรณาการทํางานกับจังหวัดในการจัดทําแผนฟื้นฟูเยียวยาเกษตรกรให้แล้วเสร็จภายใน 1 เดือน ทั้งด้านพืช ประมง และปศุสัตว์ ซึ่งเบื้องต้นขณะนี้ได้สั่งการให้กรมปศุสัตว์เพิ่มทีมเฉพาะกิจจากส่วนกลางกว่า 200 นาย ลงพื้นที่เพื่อช่วยเหลือให้สัตว์กลับที่โดยเร็ว และแนะนําการทําคอกสัตว์ให้ปลอดเชื้อ ป้องกันโรคที่อาจเกิดขึ้นจากน้ําท่วมไม่ให้เกิดการแพร่ระบาดด้วยในส่วนของพืชให้หน่วยในกระทรวงเกษตรฯจะเข้าไปดูผลกระทบของพืชโดยเฉพาะพืชสวน เช่น ปาล์ม ยาง ในพื้นที่น้ําท่วม แนะนําเกษตรกร วางแผนการฟื้นฟู รวมทั้งบางพื้นที่อาจจะต้องวางแผนการปรับเปลี่ยนการทําการเกษตร วงรอบการเพาะปลูก การเร่งรัดเบิกจ่ายเงินตามระเบียบทางราชการต่างๆ จะต้องดําเนินการโดยเร็ว
ด้านศูนย์ติดตามและแก้ไขปัญหาภัยพิบัติด้านการเกษตร ระบุว่า ผลกระทบด้านการเกษตร จากอุทกภัยในช่วงวันที่ 1 ธ.ค. 59 - 11ม.ค. 60ด้านพืช เกษตรกร 392,797 ราย พื้นที่คาดว่าเสียหาย 938,473 ไร่ข้าว 249,446 ไร่ พืชไร่ 22,744 ไร่ พืชสวนและอื่นๆ 666,283 ไร่เป็น ยางพารา 531,876 ไร่ ด้านประมง เกษตรกร 25,084 ไร่ พื้นที่เสียหาย 38,382 ไร่บ่อปลา 30,365 ไร่ บ่อกุ้ง 8,017 ไร่กระชัง 102,873 ตร.ม.ด้านปศุสัตว์ เกษตรกร 107,640 ราย สัตว์ที่ได้รับผลกระทบ 7,570,365 ตัวโค-กระบือ 295,157 ตัวสุกร 280,487 ตัว แพะ-แกะ 60,855 ตัวสัตว์ปีก 6,933,866 ตัว แปลงหญ้า 18,114 ไร การให้การช่วยเหลือพื้นที่ภาคใต้ กรมชลประทาน สนับสนุนเครื่องสูบน้ํา 235 เครื่อง(ติดตั้งแล้ว 97 เครื่อง) เครื่องผลักดันน้ํา 61 กรมฝนหลวง เฮลิคอปเตอร์5 ลํากรมประมง เรือ 60 ลํากรมปศุสัตว์ แจกเสบียงสัตว์แล้ว 300,975 กก. ยังมีพร้อมสนับสนุนอีก 1,200,000 กก. (สามารถใช้ได้อีก 1 เดือน)
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai